**Pranešimas žiniasklaidai**

2024 liepos 9 d.

**Lietuviški audiogidai ir tiksliausios orų prognozės – kokias programėles verta turėti keliaujant?**

**Taip lengviau: greitasis skaitymas**

|  |
| --- |
| * **Planuojantiems keliones Lietuvoje ekspertai siūlo išbandyti specialias programėles, audiogidus ir interneto svetaines.** * **Kai kurioms orų programėlėms gali prireikti specialių nustatymų, kad veiktų tiksliau.** * **Programėlių pagalba galima ne tik rezervuoti nakvynes, bet ir sužinoti informaciją apie renginius lankomose vietose.** * **Keliautojams sudarė vertingų programėlių bei patarimų puslapį www.bite.lt/profai/profu-vasara** |

**Įsibėgėjusi vasara vilioja ne tik pramogomis gryname ore, bet ir išvykomis Lietuvoje. Kad kelionės būtų lengvesnės, patariama nepamiršti išmaniojo telefono siūlomų galimybių – specialių programėlių pagalba planuoti maršrutus, sekti orų prognozes, kurios gerokai mažiau klysta, ar įamžinti vasaros įspūdžius. Ekspertai atrinko geriausias programėles šios vasaros kelionėms Lietuvoje.**

„Išmaniosios technologijos gali padėti ne tik kasdienėse situacijose, bet ir planuojant svajonių keliones bei žygius. Programėlių kūrėjai bei patys populiariausių telefonų gamintojai pasirūpina, kad vartotojai turėtų aibę sprendimų, kad tos kelionės būtų lengvesnės ir išmanesnės. Nuo jų neatsilieka ir Lietuvos auditorijai skirtų ar pritaikytų programėlių kūrėjai – vis daugiau vietinių kelionių planavimo įrankių yra prieinami tiek naršyklėje, tiek ir programėlės pavidalu“, – pranešime žiniasklaidai sako „Bitės Profas“ Martynas Vrubliauskas.

**Patarė, kaip sutaupyti gido ekskursijoms**

Planuojantiems keliones Lietuvoje rekomenduojama rinktis ne tik įprastas programėles, kaip navigaciją, žemėlapius ar viešojo transporto programėles, bet ir labiau tikslinius sprendimus.

Pavyzdžiui, keliautojams, ieškantiems vietų apsistoti ir pernakvoti važiuojant kemperiu ar automobiliu, gali praversti programėlė „Park4night“. Joje galima rasti tiek nemokamų, tiek mokamų stovyklaviečių gamtos apsuptyje, skaityti kitų keliautojų atsiliepimus bei patarimus.

Besidairantiems poilsio galimybių pajūryje pravers programėlė „PrieJūros“. Viena iš naudingų jos funkcijų yra vasaros metu pajūryje vykstančių renginių kalendorius bei rekomenduojamų restoranų sąrašas.

„Keliaujant po lankytinas Lietuvos vietas, vertėtų pasidomėti programėlėmis, kuriose integruota audiogido funkcija. Tokių programėlių pagalba galėsite klausytis audiogido pasakojimų, kurie atskleidžia ne tik įdomius faktus, bet ir unikalias lankomų objektų istorijas. Pavyzdžiui, keliaujant po Aukštaitijos regioną galite išmėginti programėlę „VisitAukštaitija“, kurioje rasite 6 maršrutus, apimančius 50 įdomiausių lankytinų vietų“, – pataria skaitmeninių paslaugų bendrovės „Bitė Lietuva“ atstovas M. Vrubliauskas.

Panašią programėlę su audiogido funkcija turi ir Trakų istorijos muziejus. Tuo tarpu sostinės gyventojai ir svečiai gali išbandyti programėlę „Neakivaizdinis Vilnius“ – joje patalpinta daugiau nei 100 istorijos, architektūros, gamtos ar meno maršrutų, kiekvienas jų turi ir audiogidą.

„Besiruošiantiems atrasti neregėtą Lietuvą pravers ir specialios interneto svetainės. Pavyzdžiui, [www.lietuvos.dvarai.lt](http://www.lietuvos.dvarai.lt) pateikiami visų šalyje esančių pilių ir dvarų sąrašai, informacija apie jų istoriją bei planuojamus renginius. Šioje internetinėje svetainėje taip pat galima planuoti maršrutus arba rinktis iš siūlomų 7 maršrutų po žymiausias pilis bei dvarus“, – vardina „Bitės Profas“.

Naudingos informacijos apie lankytinas vietas Lietuvoje galima rasti ir [www.lietuvon.lt](http://www.lietuvon.lt) žemėlapyje – jame pažymėta daugiau nei 1300 dėmesio vertų objektų, nuo pažintinių takų iki religinių objektų. Įkvėpimo kelionėms savame krašte galima pasisemti ir [www.welovelithuania.lt](http://www.welovelithuania.lt) svetainėje.

**Atsakė, kodėl orų programėlės klysta**

Kad permainingi orai negadintų nuotaikos, planuojantiems keliones Lietuvoje taip pat praverstų pasidomėti orų prognozių programėlėmis.

„Orų programėlių pasirinkimas yra itin platus, tačiau ne visos jos veikia identiškai – skiriasi naudojami duomenų šaltiniai, prognozavimo modeliai, informacijos atnaujinimo dažnis ar tikslumas. Dažniausiai orų programėlės naudoja skirtingų meteorologijos stočių, radarų ar palydovų duomenis, tačiau orų prognozių tikslumą gali nulemti ir tai, ar duomenys yra analizuojami programėlei dedikuotos meteorologų komandos ar tiesiog imami iš viešai prieinamų interneto šaltinių“, – pabrėžia M. Vrubliauskas.

Pasak jo, vienos tiksliausių orų programėlių laikomos „AccuWeather“, „The Weather Channel“ ir „WeatherBug“. „Samsung“ ir „iPhone“ telefonuose integruotos gamyklinės orų programėlės taip pat yra patikimos, tačiau didesniam jų tikslumui reikėtų įjungti tam tikrus nustatymus. Kaip tai padaryti ir kas palengvintų kelionių planavimą su išmaniuoju telefonu, „Bitės Profai“ dalinasi specialioje kampanijoje „Profų Vasara“.

„Į vieną vietą surinkome aktualiausius patarimus ir naudingiausias programėles planuojantiems keliones šią vasarą – nuo patarimų kelionėms su dviračiu iki kaip tausoti telefono bateriją kelionių metu ar įamžinti kokybiškas nuotraukas. Tikime, kad kelionės tikrai gali būti lengvesnės ir išmanesnės su ekspertų patarimais“, – sako M. Vrubliauskas.

Daugiau informacijos [www.bite.lt/profai/profu-vasara](http://www.bite.lt/profai/profu-vasara).

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, [Jaunius.Spakauskas@bite.lt](mailto:Jaunius.Spakauskas@bite.lt)